b"\n_START_ARTICLE_\nSarcasme\n_START_PARAGRAPH_\nEl sarcasme \xc3\xa9s una burla morda\xc3\xa7, corrosiva i sovint ofensiva. \xc3\x89s una trufa cr\xc3\xadtica, malintencionada i descaradament disfressada, cruel, amb la qual s'of\xc3\xa8n o es maltracta alg\xc3\xba o alguna cosa. A m\xc3\xa9s, el contingut sarc\xc3\xa0stic d'un missatge dep\xc3\xa8n del context. La funci\xc3\xb3 del sarcasme \xc3\xa9s fer mal amb paraules amargues. Es pot fer de manera directa, o amb ambival\xc3\xa8ncia o combinat amb ironia. Mesclat amb ironia, pot prendre la forma d'adulaci\xc3\xb3 o de compliment exagerat, que per la seva exageraci\xc3\xb3, de fet esdev\xc3\xa9 un insult, com en aquest exemple: \xc2\xabFelip IV, el Gran, m\xc3\xa9s gran quan m\xc3\xa9s territoris li prenen\xc2\xbb._NEWLINE_Etimol\xc3\xb2gicament significa 'escorxada, o mossegada de llavis', i prov\xc3\xa9 del llat\xc3\xad sarcasmus paraula que al seu torn procedeix del grec \xcf\x83\xce\xb1\xcf\x81\xce\xba\xce\xb1\xcf\x83\xce\xbc\xcf\x8c\xcf\x82, derivat del verb \xcf\x83\xce\xb1\xcf\x81\xce\xba\xce\xac\xce\xb6\xcf\x89 ('escorxar, mossegar els llavis')._NEWLINE_S'hi va desenvolupar un sistema autom\xc3\xa0tic per a detectar el sarcasme basant-se en els sacarsmes utilitzats a la s\xc3\xa8rie televisiva D\xc3\xa0ria. Es pret\xc3\xa9n detectar-lo mitjan\xc3\xa7ant descobriments de patrons i mitjan\xc3\xa1nt el paper del context.\n_START_SECTION_\nSarcasme en la comunicaci\xc3\xb3 oral\n_START_PARAGRAPH_\nPer comprendre el sarcasme, s'ha de percebre i ben interpretar les entonacions voc\xc3\xa0liques i l'expressi\xc3\xb3 facial. Aquest elements del missatge s\xc3\xb3n molt subtils i poden portar a la confusi\xc3\xb3, especialment quan hi ha difer\xc3\xa8ncies d'accent o no es t\xc3\xa9 experi\xc3\xa8ncia dels usos d'una llengua, d'una regi\xc3\xb3, d'un grup social o del context. Moltes vegades \xc3\xa9s estranyament mal interpretat, per part dels que reben l'insult. La mala interpretaci\xc3\xb3 pot dependre de petits detalls, per exemple en no veure que l'emissor del missatge ha picat l'ullet. D'altra banda, en la seva expressi\xc3\xb3 oral, tamb\xc3\xa9 es pot concebre com una forma d'expressi\xc3\xb3 semisecreta. Aquesta forma, sovint combinada amb ironia, \xc3\xa9s d'\xc3\xbas com\xc3\xba en un context on la cr\xc3\xadtica oberta de l'autoritat o del r\xc3\xa8gim no \xc3\xa9s perm\xc3\xa8s."